**S U T A R T I S Nr. 30010/400571**

**dėl patalpų, įrangos ir transporto priemonių dezinfekcijos**

Vilnius

**UAB „Pelias“,** įmonės kodas 300051720, buveinės adresas Šilelio g. 11, Šakių k., Domeikavos sen., Kauno r.

**AB Energijos skirstymo operatorius**, įmonės kodas 304151376, buveinės adresas Aguonų g. 24, Vilnius,

toliau Vykdytojas ir Užsakovas kartu vadinami „**Šalimis**“, o kiekvienas atskirai vadinami „**Šalimi**“, sudarė šią sutartį, toliau tekste vadinamą „**Sutartimi**“,

1. **SUTARTIES DALYKAS**
   1. Šia Sutartimi Vykdytojas įsipareigoja Sutartyje nustatyta tvarka suteikti Užsakovui ***(2020-ESO-423) Patalpų, įrangos ir automobilių dezinfekcijos nuo KORONAVIRUSO (COVID-19) paslaugas Kauno regione*** (toliau tekste vadinamos „**Paslaugos**“), o Užsakovas įsipareigoja už suteiktas Paslaugas apmokėti bei įvykdyti kitus šia Sutartimi prisiimtus įsipareigojimus.
   2. Konkrečios Sutartimi teikiamos Paslaugos, jų mato vienetai ir kaina detalizuojamos Sutarties 1 priede „Specialiosios sąlygos“, kuris yra neatsiejama Sutarties dalis.
   3. Vykdytojas Paslaugas suteikia jo darbo metu, t. y. darbo dienomis nuo 8:00 iki 17:00 val. Kitu metu teikiamoms Paslaugoms taikomas specialus šioje Sutartyje nustatytas įkainis.
   4. Užsakovas patvirtina, kad supranta, jog tik tinkamas Sutartyje bei norminiuose teisės aktuose nustatytų pareigų vykdymas sudaro sąlygas tinkamam Paslaugų suteikimui. Nesilaikant ir / ar pažeidžiant Užsakovui nustatomas pareigas, Vykdytojas nėra atsakingas už Užsakovui ir / ar tretiesiems asmenims ir jų turtui kilusią žalą.
2. **UŽSAKYMO PATEIKIMAS IR JO PATVIRTINIMAS**
   1. Užsakovas, pageidaujantis, kad būtų atlikta patalpų, įrangos transporto priemonių dezinfekcija, pateikia Vykdytojui užsakymą, užpildydamas Sutarties 1 priede „Specialiosios sąlygos“ pateiktą užsakymo formą. Užsakymo forma pateikiama el. paštu adresu **info@pelias.lt.** Jei užsakymas teikiamas ne Vykdytojo darbo metu, apie užsakymo pateikimą, Užsakovas papildomai informuoja Vykdytoją telefonu
   2. Užsakymas turi būti tinkamai užpildytas ir pasirašytas Užsakovo atsakingo asmens. Užsakovo atsakingų asmenų įgaliojimai pateikti užsakymą Vykdytojo netikrinami (Šalys susitaria, kad užsakymas, pateiktas Vykdytojo el. paštu adresu **info@pelias.lt.**, laikomas pateiktu Užsakovo atsakingo asmens).
   3. Šalys susitaria, kad užsakyme be papildomo susitarimo negali būti nurodomas pageidaujamas Paslaugų teikimo laikas, ankstesnis nei 6 valandos nuo užsakymo pateikimo laiko. Užsakymo pateikimo laiku laikomas elektroninio laiško gavimo laikas, o, jei užsakymas pateiktas ne Vykdytojo darbo metu, Vykdytojo informavimo apie pateiktą užsakymą telefonu laikas.
   4. Šalys susitaria, kad, jei prie užsakymo nėra pridedama Nacionalinio visuomenės sveikatos centro prie Sveikatos apsaugos ministerijos Nurodymo atlikti privalomąjį aplinkos kenksmingumo pašalinimą kopija, laikoma, kad pivalomų nurodymų nėra duota.
   5. Vykdytojas, gavęs Užsakovo užsakymą ir nustatęs, kad užsakymas užpildytas nepilnai ar nepasirašytas, privalo ne vėliau kaip per 1 valandą, o, jei užsakymas pateiktas ne Vykdytojo darbo metu, ne vėliau kaip per 3 valandas, raštu nurodyti Užsakovui užsakymą atsiuntusiu el. paštu, kokių duomenų trūksta. Tokiu atveju iki tinkamai užpildyto ir pasirašyto užsakymo gavimo, užsakymas laikomas nepateiktu.
   6. Vykdytojas, gavęs Užsakovo užsakymą ir nustatęs, kad užsakymas tinkamai užpildytas ir pasirašytas, įvertinęs turimus pajėgumus ir priemones, ne vėliau kaip per 2 valandas, o, jei užsakymas pateiktas ne Vykdytojo darbo metu, ne vėliau kaip per 4 valandas nuo užsakymo gavimo patvirtina užsakymą arba atsisako patvirtinti užsakymą. Užsakymo patvirtinimas arba atsisakymas jį patvirtinti pateikiamas Užsakovui užsakymą atsiuntusiu el. paštu.
   7. Vykdytojas turės suteikti Paslaugas užsakyme nurodytais adresais (užsakyme bus nurodomas konkretus adresas) ne vėliau, kaip per 24 val. nuo Užsakymo gavimo laiko.
   8. Už vėlavimą suteikti Paslaugas per užsakyme nustatytą terminą Vykdytojas, Klientui pareikalavus, moka 0,02% nuo vėluojamų suteikti Paslaugų kainos (be PVM) dydžio delspinigius už kiekvieną uždelstą dieną (tačiau bet kokiu atveju ne mažiau kaip 100 eurų už visą vėlavimo laikotarpį).
   9. Šalys susitaria, kad Vykdytojui nepagrįstai atsisakius patvirtinti užsakymą, Vykdytojas sumoka baudą lygią vieno mėnesio budėjimo mokesčiui.
   10. Užsakymą patvirtinus, Vykdytojas gali atsisakyti teikti Paslaugas tik dėl nenugalimos jėgos aplinkybių arba Vykdytojui iš esmės pažeidus Sutartyje nustatytas pareigas.
3. **VYKDYTOJO PAREIGOS IR TEISĖS**
   1. Šia Sutartimi Vykdytojas prisiima šias pareigas:
      1. Paslaugas teikti vadovaujantis galiojančiais norminiais teisės aktais, oficialiomis kompetentingų institucijų rekomendacijomis bei jiems neprieštaraujančiais Užsakovo reikalavimais;
      2. Nustačius, kad būtų tikslinga atlikti papildomas dezinfekavimo paslaugas, nenurodytas užsakyme, apie tai informuoti Užsakovą, tačiau papildomos paslaugos gali būti atliekamos tik papildomu rašytiniu Užsakovo užsakymu;
      3. Teikiant Paslaugas naudoti tik tam skirtas ir autorizuotas medžiagas;
      4. Užsakovui prašant, pateikti ataskaitą (žodžiu ar raštu) apie suteiktas Paslaugas;
      5. Įspėti Užsakovą apie galimas rizikas prieš dezinfekciją ir instruktuoti apie saugų elgesį po dezinfekcijos;
      6. Konsultuoti Užsakovą ir pateikti siūlymus (žodžiu ar raštu) sanitarinių – higieninių ir sanitarinių – techninių priemonių taikymo klausimais;
      7. Nedelsiant žodžiu ir raštu (elektroniniu paštu) informuoti Užsakovą apie aplinkybes, trukdančias ir / ar galinčias sutrukdyti tinkamai ir / ar savalaikiai suteikti Paslaugas;
      8. Iš anksto informuoti (jei įmanoma, patvirtinant užsakymą) Užsakovą apie tai, jei naudojamos dezinfekcinės priemonės gali įtakoti paviršių pakitimus (pvz. COVID-19 dezinfekcijai naudojamų priemonių poveikis gamintojo nurodomas kaip galintis keisti odinių paviršių spalvą, palikti nežymias dėmes).
   2. Teikdamas Paslaugas Vykdytojas turi šias teises:
      1. Atsisakyti suteikti Paslaugas, jei Užsakovas nėra įvykdęs Sutartimi prisiimtų bei norminiuose teisės aktuose nustatytų pareigų, įskaitant, bet neapsiribojant, tuo, kad objektas ir / ar jo teritorija nėra paruošti tinkamam Paslaugų teikimui (pvz., patalpose yra pašalinių asmenų ar pan.);
      2. Sustabdyti Paslaugų teikimą Užsakovui laiku neapmokėjus sąskaitų;
      3. Tvarkyti Užsakovo atsakingų asmenų asmens duomenis, tiek kiek būtina tinkamam Sutarties vykdymui;
      4. Teikti Paslaugas savo pasirinkimu, įskaitant ir naudotinas medžiagas;
      5. Kitas Sutartimi ir teisės aktais nustatytas teises.
4. **UŽSAKOVO PAREIGOS IR TEISĖS**
   1. Šia Sutartimi Užsakovas prisiima šias pareigas:
      1. Laikytis Vykdytojo pateiktų nurodymų ir sudaryti visas sąlygas, būtinas suteikti Paslaugas;
      2. Suteikti visą būtiną informaciją siekiant Vykdytojui tinkamai suteikti Paslaugas, įskaitant bet neapsiribojant pateikti teritorijos, pastatų išdėstymo ir patalpų ir/ar orlaivio planus (schemas);
      3. Savo jėgomis paruošti patalpas Paslaugų teikimui (pvz., užtikrinti, kad patalpose nebūtų pašalinių asmenų);
      4. Sudaryti galimybes netrukdomai patekti į patalpas ir / ar teritorijas, pagal galimybes suteikti patalpas dezinfekcinėms medžiagoms, inventoriui bei aparatūrai laikyti, aprūpinti šiltu ir šaltu vandeniu bei, esant būtinybei, smulkiu inventoriumi (kibiru, kopėčiomis ir pan.);
      5. Laiku ir pilnai įgyvendinti Vykdytojo pateikiamas rekomendacijas;
      6. Skirti atsakingą asmenį (atskirai kiekviename objekte, jei jų yra keli), kuris tame tarpe būtų atsakingas už tinkamą pasiruošimą Paslaugoms suteikti; įmonės darbuotojų, klientų ir kitų asmenų saugos ir sveikatos užtikrinimą; materialinių vertybių apsaugą; priimtų Vykdytojo suteiktas Paslaugas; atliktų kitas pagal Sutartį būtinas funkcijas;
      7. Laiku ir tinkamai priimti suteiktas Paslaugas, įskaitant bet neapsiribojant tai patvirtinančių dokumentų pasirašymu;
      8. Užtikrinti, kad Paslaugų teikimo vietoje būtų pirmosios pagalbos rinkinys;
      9. Sutartyje nustatytomis sąlygomis ir tvarka apmokėti už suteiktas Paslaugas;
      10. Nedelsiant informuoti Vykdytoją apie bet kokias jam (Užsakovui) žinomas aplinkybes, keliančias grėsmę tinkamam Sutarties vykdymui;
      11. Po Paslaugų suteikimo užtikrinti tinkamą patalpų vėdinimą;
      12. Vykdyti kitas Sutartyje ir norminiuose teisės aktuose nustatytas pareigas.
   2. Užsakovas turi šias teises:
      1. Gauti užsakytas Paslaugas;
      2. Laikinai, iš anksto informavęs Vykdytoją, sustabdyti mokėjimą, kol Vykdytojas įvykdys savo prisiimtus įsipareigojimus, jei jie nėra vykdomi dėl Vykdytojo kaltės;
      3. Kitas Sutartimi ir teisės aktais nustatytas teises.
5. **SUTARTIES KAINA IR ATSISKAITYMO TVARKA**
   1. Paslaugų kaina nurodyta Sutarties 1 priede „Specialiosios sąlygos“, kuris yra neatsiejama Sutarties dalis.
   2. Sutarties 1 priede „Specialiosios sąlygos“ kaina nurodoma be PVM.
   3. Už suteiktas paslaugas Vykdytojas sumoka pagal pateiktą sąskaitą ne vėliau kaip per 10 (dešimt) darbo dienų dieną nuo sąskaitos pateikimo dienos.
   4. Jei Vykdytojo teikiamos Paslaugos apmokestinamos PVM tarifu pagal galiojančių teisės aktų reikalavimus Šalių susitarimu, prie nustatytos kainos taikomas (bus pridedamas) PVM sąskaitos-faktūros išrašymo dieną galiojantis PVM tarifas.
   5. Apmokėjimo diena laikoma pinigų įskaitymo į Vykdytojo atsiskaitomąją sąskaitą diena.
   6. Neatsiskaičius per Sutartyje nurodytus mokėjimo terminus, Užsakovas Vykdytojo reikalavimu moka 0,02 % dydžio delspinigius nuo nesumokėtos sumos už kiekvieną uždelstą dieną.
   7. Jei Užsakovas vėluoja atlikti mokėjimus pagal Sutartį nustatytais terminais, Vykdytojas turi teisę sustabdyti Sutarties vykdymą iki Užsakovas visiškai apmokės sąskaitą ir šioje Sutartyje nurodytus delspinigius. Tokiu atveju Vykdytojas neatsako už Užsakovo tiesioginius ir / ar netiesioginius nuostolius, patirtus dėl tokio Sutarties sustabdymo. Užsakovas taip pat privalo apmokėti Vykdytojui visas papildomas išlaidas (joms esant ir Vykdytojui pagrindus), susijusias įsipareigojimų pagal šią Sutartį vykdymo sustabdymu. Sutarties sustabdymas neatleidžia Užsakovo nuo įsipareigojimo vykdyti mokėjimus pagal Sutartį.
   8. Visas savo patirtas banko išlaidas, susijusias su atitinkamos Šalies finansinėmis operacijomis mokėtojo banke bei visas išlaidas, susidariusias dėl neteisingai nurodytų mokėjimo pavedime mokėjimo rekvizitų, apmoka kiekviena Šalis atskirai.
   9. Užsakovas gali atlikti įskaitymus lygius baudos ar delspininių sumai.
6. **ŠALIŲ ATSAKOMYBĖ IR PASLAUGŲ KOKYBĖ**
   1. Šalys įsipareigoja tinkamai vykdyti Sutartyje nurodytus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai.
   2. Vykdydamos Sutarties įsipareigojimus, abi Šalys vadovaujasi šia Sutartimi ir norminiais teisės aktais.
   3. Šalys atsako už šia Sutartimi prisiimtų įsipareigojimų nevykdymą arba netinkamą vykdymą teisės aktų nustatyta tvarka, išskyrus Sutartyje numatytus atvejus.
   4. Kiekviena Šalis privalo atlyginti kitai Šaliai dėl jos kaltės atsiradusius tiesioginius Šalies nuostolius remiantis šioje Sutartyje bei teisės aktų nustatytomis sąlygomis ir tvarka.
   5. Vykdytojas neatsako už Užsakovui kilusią žalą, jei pastarasis neįvykdė, netinkamai įvykdė Sutartyje ir norminiuose teisės aktuose jam nustatytas pareigas.
   6. Vykdytojas neatsako už žalą dėl paviršiams padaryto dezinfekcinių medžiagų poveikio, jei apie tai Užsakovas iš anksto buvo informuotas.
   7. Kilus tarp Šalių ginčams, nesutarimams ar kitiems reikalavimams pagal Sutartį, Šalys sprendžia juos tarpusavio derybomis. Jei derybų keliu Šalys negali susitarti, kiekvienas ginčas, nesutarimas ar reikalavimas, kylantis iš šios Sutarties ar susijęs su ja, sprendžiamas Lietuvos Respublikos teismuose pagal Vykdytojo buveinės adresą vadovaujantis LR įstatymais ir kitais norminiais teisės aktais.
   8. Šalys atleidžiamos nuo atsakomybės už šios Sutarties nevykdymą ar netinkamą vykdymą dėl nenugalimos jėgos aplinkybės (*force majeure*), kurios nevykdančioji Šalis negalėjo kontroliuoti bei protingai numatyti Sutarties sudarymo metu, ir negalėjo užkirsti kelio tokios aplinkybės ar jos pasekmių atsiradimui. Nenugalimos jėgos aplinkybės (*force majeure*) suprantamos, kaip jas reglamentuoja Lietuvos Respublikos teisės aktai.
   9. Šalis, negalinti įvykdyti įsipareigojimų dėl nenugalimos jėgos aplinkybės (*force majeure*), privalo apie tai nedelsdama, bet ne vėliau kaip per 3 kalendorines dienas nuo tokios aplinkybės įtakos Sutarties vykdymui atsiradimo dienos, informuoti kitą Šalį apie tokios aplinkybės atsiradimą ir jos įtaką Sutarties vykdymui. Tokiu atveju atitinkamo įsipareigojimo vykdymas pagal šią Sutartį atidedamas iki pasibaigia tokios nenugalimos jėgos aplinkybės. Pasibaigus nenugalimos jėgos aplinkybių veikimui, nevykdžiusi sutartinių įsipareigojimų Šalis privalo nedelsdama, bet ne vėliau kaip per 3 kalendorines dienas, informuoti apie tai kitą Šalį ir pradėti vykdyti savo įsipareigojimus pagal šią Sutartį.
   10. Jei nenugalimos jėgos aplinkybės (*force majeure*) tęsiasi ilgiau kaip 2 mėnesius, bet kuri iš Šalių turi teisę vienašališkai nutraukti Sutartį, apie tai raštu įspėjusi kitą Šalį prieš 5 kalendorines dienas.
   11. Suteikiamų Paslaugų kokybė turi atitikti techninę specifikaciją ar kitus dokumentus, kurie numato kokybės reikalavimus Paslaugoms.
   12. Užsakovas nustatytiems Paslaugų rezultato trūkumams šalinti nustatomas 24 (dvidešimt keturių) valandų terminas.
   13. Paslaugų ir (ar) Paslaugų rezultato trūkumais laikomi neatitikimai Techninės specifikacijos reikalavimams ir teisės aktams, reglamentuojantiems Paslaugų kokybę.
   14. Už nustatytų Paslaugų trūkumų nepašalinimą per Sutarties 6.12. punkte nustatytą terminą Paslaugų teikėjas, Užsakovui pareikalavus, moka Klientui 0,02 procentų nuo trūkumų turinčių Paslaugų kainos dydžio delspinigius už kiekvieną uždelstą dieną (tačiau bet kokiu atveju ne mažiau kaip 100,00 (vieną šimtą) EUR už vieną vėlavimo laikotarpį).
7. **KONFIDENCIALI INFORMACIJA IR ASMENS DUOMENŲ APSAUGA**
   1. Kiekvienos Šalies sudarant ar vykdant Sutartį pateikta informacija (įskaitant, bet neapsiribojant Užsakovui teikiamų Paslaugų kaina, naudojamos priemonės ir medžiagos, jų naudojimo ypatumai, kitos Sutarties sąlygos ir kt.) yra konfidenciali. Kiekviena Šalis gali atskleisti šią informaciją tretiesiems asmenims tik tiek, kiek tai yra būtina siekiant tinkamai vykdyti šią Sutartį ir tik iš anksto gavusi raštišką kitos Šalies sutikimą, išskyrus atvejus, kai informacija atskleidžiama pagal Lietuvos Respublikos įstatymus ar kitus teisės aktus.
   2. Kiekviena Šalis privalo nedelsdama informuoti kitą Šalį apie sužinotus konfidencialios informacijos atskleidimo atvejus, teikti viena kitai visą reikalingą informaciją ir bendradarbiauti nustatant už konfidencialios informacijos neteisėtą atskleidimą atsakingą asmenį bei patraukiant jį atsakomybėn.
   3. Šalis, pažeidusi šiame straipsnyje numatytus įsipareigojimus, privalo informacijos pateikėjos rašytiniu prašymu atlyginti visus dėl to pažeidimo atsiradusius informacijos pateikėjos nuostolius, turtinę ir neturtinę žalą.
   4. Įgyvendinant Sutartį gali būti naudojami ir tvarkomi asmens duomenys, už kurių tinkamą naudojimą ir tvarkymą, įskaitant bet neapsiribojant duomenų apsaugą, Šalys yra visapusiškai atsakingos. Tuo tikslu, esant reikalui, gali būti pasirašomas atskiras susitarimas, kuris taps neatskiriama šios Sutarties dalimi.
8. **KITOS NUOSTATOS**
   1. Sutartis įsigalioja nuo jos pasirašymo datos ir galioja 12 (dvylika) mėnesių.
   2. Šalys pareiškia, kad ši Sutartis yra sudaryta vadovaujantis sąžiningumo, teisingumo, protingumo principais ir kad Šalys, atskleidę viena kitai visas Sutarties sudarymo aplinkybes, turinčias įtakos jos vykdymui.
   3. Šalys įsipareigoja nuo šios Sutarties pasirašymo momento glaudžiai bendradarbiauti, siekdamos tinkamai vykdyti šios sutarties reikalavimus, laikytis šia Sutartimi prisiimtų įsipareigojimų, taip pat veikti laikantis galiojančių Lietuvos Respublikos įstatymų bei kitų norminių aktų.
   4. Pasibaigus Sutarties galiojimo laikui ar ją nutraukus prieš terminą, Šalys nėra atleidžiamos nuo įsipareigojimų likviduoti tarpusavio įsiskolinimus bei atlikti priklausomus mokėjimus.
   5. Sutartis gali būti nutraukta ankščiau termino ne teismo tvarka vienai šaliai apie tai raštu įspėjus kitą prieš 2(du) mėnesius. Jei sutartis nutraukiama ankščiau laiko, Šalys įsipareigoja per 14 kalendorinių dienų nuo pranešimo apie Sutarties nutraukimą gavimo, atsiskaityti ir atlikti visus kitus mokėjimus pagal Sutartį.
   6. Bet kuriuo sutarties galiojimo laiku šalys gali pasirašyti papildomus susitarimus. Šios Sutarties pakeitimai ir papildymai galioja tik tuo atveju, jei jie sudaryti raštu ir abiejų Šalių pasirašyti. Visi sutarties priedai yra neatskiriama šios Sutarties dalis.
   7. Visi pranešimai ir kita pagal Sutartį Šalies perduodama informacija privalo būti išdėstyta raštu ir bus laikoma tinkamai įteikta, ją įteikus asmeniškai kitai Šaliai ar išsiuntus el. paštu, adresais nurodytais šioje Sutartyje ar kitais adresais, kuriuos viena Šalis yra raštu nurodžiusi kitai Šaliai.
   8. Jeigu kuri nors iš šioje Sutartyje nurodytų nuostatų taptų negaliojanti ar neįgyvendinama, ji raštišku Šalių susitarimu nedelsiant turi būti pakeista nauja galiojančia, įpareigojančia ir įgyvendinama nuostata, kuri pagal prasmę ir turinį būtų kiek įmanoma artimesnė negaliojančiai ar neįgyvendinamai nuostatai.
   9. Sutartis sudaryta dviem egzemplioriais, turinčiais vienodą teisinę galią, po vieną egzempliorių kiekvienai Šaliai.
   10. Sutartis galioja ir sudaryta elektroniniu būdu, įskaitant Šalims pasirašius ir skanuotus dokumentus su Šalies parašu persiuntus elektroniniu paštu kitai Šaliai.
   11. Techninė specifikacija yra neatskiriama Sutarties dalis.
9. **ŠALIŲ REKVIZITAI IR PARAŠAI**

|  |  |  |  |
| --- | --- | --- | --- |
| VYKDYTOJO vardu: **UAB „Pelias“** | |  | **UŽSAKOVO vardu:**  **AB „Energijos skirstymo operatorius“** |
|  |
|  |
|  |
|  |
|  | |  |  |
|  | |  |  |
|  | |  |  |
|  | |  |  |
| \_\_\_\_\_\_\_\_\_\_\_\_\_\_\_\_  (parašas) | |  | (parašas) |

**1 Sutarties priedas**

**„Specialiosios sąlygos“**

1. Sutartimi galimų užsakyti Paslaugų katalogas ir kaina:

|  |  |  |  |  |
| --- | --- | --- | --- | --- |
| **Eil. Nr.** | **Paslaugos pavadinimas** | **Kainos matas** | **Preliminarus kiekisSutarties galiojimo laikotarpiu** | **Mato kaina, Eur** |
| 1. | Budėjimas (vienkartinis mokestis, mokamas net jei paslaugos nereikėjo) | mėn. | 3 | **500,00** |
| 2. | Patalpų dezinfekcija (Covid-19) | m2 | 35000 | **1,50** |
| 3. | Automobilio dezinfekcija | vnt. | 500 | **70,00** |
| 4. | Reagavimas | vnt. | 10 | **170,00** |
| 5. | Kelionės išlaidos | km. | 5000 | **0,80** |
| 6. | 1 specialisto 1 darbo valandos mokestis | val. | 30 | **80,00** |
| 7. | 1 specialisto 1 darbo valandos mokestis Paslaugų teikėjo nedarbo metu | val. | 30 | **160,00** |

Bendra Sutarties kaina yra lygi **75000 EUR be PVM (septyniasdešimt penki tūkstančiai eurų).**

Paslaugos apmokestinamos 0% PVM, vadovaujantis PVM įstatymo 20 str.

2 Užsakymo forma:

Užsakymo data ir laikas:

|  |  |  |  |
| --- | --- | --- | --- |
| **Užsakovo atstovo vardas ir pavardė** | **Kontaktinio tel. Nr. ir el. paštas** | **Pageidaujama Paslaugų suteikimo data ir laikas** | **Įtariama užkrečiamoji liga, dėl kurios atliekama dezinfekcija (jei yra)** |
|  |  |  |  |
| **Objekto pavadinimas (nurodomi dezinfekcijos objektai: patalpos, orlaivis, įranga)** | **Tikslus adresas (Paslaugų teikimo vieta)** | **Papildoma informacija** | |
| 1. Patalpos (jų pavadinimas, paskirtis) |  |  | |
| 2. Transportas (jo pavadinimas ir Nr.) |  |  | |
| 3. Įranga (jos pavadinimas ir paskirtis) |  |  | |

Užsakomų Paslaugų detalizacija:

|  |  |  |  |
| --- | --- | --- | --- |
| **Eil. Nr.** | **Paslaugos pavadinimas** | **Reikalinga / nereikalinga (žymima ženklais „+” arba “-“)** | **Užsakomų paslaugų apimtys (jei reikalinga)** |
| 1. | 1. Patalpos (jų pavadinimas, paskirtis) |  | (nurodomi kv. m.) |
| 2. | 2. Transportas (jo pavadinimas ir Nr.) |  |  |
| 3. | 3. Įranga (jos pavadinimas ir paskirtis) |  | (nurodomi vnt. (jei reikalinga ir pakartotinė trapo dezinfekcija, nurodoma skaičius „2”) |

Pridedama (jei yra) Nacionalinio visuomenės sveikatos centro prie Sveikatos apsaugos ministerijos Nurodymo atlikti privalomąjį aplinkos kenksmingumo pašalinimą kopija.

Užsakovo atsakingo asmens vardas, pavardė ir parašas.