**TECHNINĖ SPECIFIKACIJA**

1. **SĄVOKOS IR SUTRUMPINIMAI**
   1. **Užsakovas** – AB „Energijos skirstymo operatorius"
   2. **Vykdytojas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Užsakovas sudaro Sutartį.
   3. **Sutartis** – Sutartis, sudaroma tarp Užsakovo ir Vykdytojo dėl Pirkimo objekto.
   4. **Paslaugos** – Patalpų, įrangos ir automobilių dezinfekcijos nuo KORONAVIRUSO (COVID-19) paslaugos.
2. **PIRKIMO OBJEKTAS**
   1. Patalpų, įrangos ir automobilių dezinfekcijos nuo KORONAVIRUSO (COVID-19) paslaugos Kauno regionui
3. **PIRKIMO OBJEKTO APIMTYS**

3.1. Preliminarus perkamų patalpų, įrangos ir automobilių dezinfekcijos nuo KORONAVIRUSO (COVID-19) paslaugų kiekis nurodytas Lentelėje Nr. 1:

Lentelė Nr. 1

|  |  |  |  |  |
| --- | --- | --- | --- | --- |
| **Eil. Nr.** | **Prekių/ Paslaugų pavadinimas ir aprašymas** | **Mato vnt.** | **Maksimalus/ priimtinas įkainis,**  **Eur be PVM** | **Preliminarus kiekis sutarties galiojimo laikotarpiu, vnt.\*** |
| 1 | Budėjimas (vienkartinis mokestis, mokamas net jei paslaugos nereikėjo) | mėn. | 500,00 | 3 |
| 2 | Patalpų dezinfekcija (Covid-19) | m2 | 1,50 | 35000 |
| 3 | Automobilio dezinfekcija | vnt. | 70,00 | 500 |
| 4 | Reagavimas | vnt. | 170,00 | 10 |
| 5 | Kelionės išlaidos | km | 0,80 | 5000 |
| 6 | 1 specialisto 1 darbo valandos mokestis | val. | 80,00 | 30 |
| 7 | 1 specialisto 1 darbo valandos mokestis Vykdytojo nedarbo metu | val. | 160,00 | 30 |

\* Užsakovas neįsipareigoja nupirkti viso nurodyto kiekio ar bet kokios jo dalies Sutarties galiojimo laikotarpiu.

1. **SUTARTINIŲ ĮSIPAREIGOJIMŲ VYKDYMO VIETA**
   1. AB „Energijos skirstymo operatorius“ patalpos ir turtas, esantys Kauno regione, su galimybė atlikti paslaugas visoje Lietuvos teritorijoje.
2. **REIKALAVIMAI PIRKIMO OBJEKTUI**
   1. **Esamos situacijos aprašymas**

5.1.1. Lietuvoje jau aptiktas naujasis koronavirusas, tad saugodami mūsų sveikatą įmonių grupėje imamės naujų prevencijos priemonių. Be abejo, sekame situaciją Lietuvoje ir reaguojame į Sveikatos apsaugos ministerijos nurodymus, todėl skubiai, kiek įmanoma užtikrintume saugią darbuotojų darbo aplinką: perkame patalpų dezinfekavimo paslaugas.

* 1. **Pirkimo objekto aprašymas**

5.2.1. Perkamos patalpų, įrangos ir automobilių dezinfekcijos nuo KORONAVIRUSO (COVID-19) paslaugos (toliau – Paslaugos) apima:

5.2.1.1. Laiptinių dezinfekciją;

5.2.1.2. Lengvojo ir krovininio transporto dezinfekciją;

5.2.1.3. Liftų dezinfekciją;

5.2.1.4. Patalpų dezinfekciją;

5.2.1.5. Biurų dezinfekciją.

* + 1. Paslaugos turi būti teikiamos laikantis šių reikalavimų:

5.2.2.1. Teikdamas Paslaugas, Vykdytojas turi naudoti nustatyta teisės aktų tvarka sertifikuotus preparatus, autorizuotas priemones ir medžiagas. Naudojamos priemonės, medžiagos ir biocidai, turinčios cheminių medžiagų, turi būti netoksiški arba mažai toksiški žmonėms ir juos supančiai aplinkai, turi būti lengvai išvėdinami, kad būtų saugu grįžti dirbti į patalpas praėjus 8 val. nuo Paslaugų suteikimo.

5.2.2.2. Teikdamas Paslaugas, Vykdytojas privalo užtikrinti saugos darbe ir aplinkos apsaugos reikalavimų bei kitų teisės aktų, reglamentuojančių vykdomų Paslaugų atlikimą, reikalavimų laikymąsi.

5.2.2.3. Teikdamas Paslaugas, Vykdytojas privalo pastatyti ženklus, įspėjančius apie vykdomą dezinfekciją pastatuose.

5.2.2.4. Už darbuotojų instruktavimą ir leidimą vykdyti Paslaugas, darbo vietos paruošimą ir kitas susijusias Paslaugas, atsako Vykdytojas.

5.2.2.5. Paslaugų teikimo metu įvykus nelaimingam atsitikimui su Vykdytojo darbuotojais, nelaimingo atsitikimo tyrimą, dalyvaujant Užsakovui, vykdo Vykdytojas.

5.2.2.6. Vykdytojas pasirūpina visomis reikalingomis medžiagomis, jų transportavimu ir visa įranga, reikalinga Paslaugoms suteikti.

5.2.2.7. Vykdytojas įsipareigoja prisiimti visas išlaidas, susijusias su perkamų Paslaugų atlikimu. Užsakovas neatlygintinai aprūpina Vykdytoją techniniu vandeniu ir elektros energija, reikalinga Paslaugų suteikimui, esant galimybei skiria darbuotojų persirengimo patalpą bei leidžia naudotis WC.

5.2.2.8. Vykdytojas atsako už darbo vietos sutvarkymą: šiukšlių išnešimą ir išvežimą, darbo vietų sutvarkymą ir išsiurbimą/išvalymą (jei to reikia).

5.2.2.9. Teikdamas Paslaugas, Vykdytojas privalo teikti Paslaugas nedarant neigiamo poveikio žmogui, aplinkai ir materialinėms vertybėms. Vykdytojas, teikdamas Paslaugas, privalo saugoti Užsakovo turtą. Jį sugadinus/apgadinus, turi sutvarkyti arba padengti su tuo susijusius Užsakovo nuostolius.

1. **SUTARTINIŲ ĮSIPAREIGOJIMŲ VYKDYMO TVARKA IR TERMINAI** 
   1. Užsakymai teikiami Sutartyje nurodytu Vykdytojas elektroniniu paštu ir/ar telefonu ir laikomi gautais:
      1. po 2 valandų nuo Užsakymo išsiuntimo Vykdytojas elektroniniu paštu, jeigu užsakymas pateiktas Vykdytojas darbo metu (I-V 8:00 – 17:00 val.);
      2. po 4 valandų nuo Užsakymo išsiuntimo Vykdytojui elektroniniu paštu, jeigu užsakymas pateiktas ne Vykdytojo darbo metu, nurodytu 6.1.1. punkte.
   2. Vykdytojas turės suteikti Paslaugas Užsakyme nurodytais adresais (užsakyme bus nurodomas konkretus adresas) ne vėliau, kaip per 24 val. nuo Užsakymo gavimo laiko.
   3. Vykdytojas teikia paslaugas Kauno regione, tačiau Užsakovas turi teisę teikti, o Vykdytojas įsipareigoja priimti bei vykdyti tokį užsakymą ir kituose regionuose Lietuvos Respublikos teritorijoje, jeigu kitame regione dirbantis Užsakovo paslaugų teikėjas negali suteikti paslaugų.
2. **KOKYBĖ IR TRŪKUMŲ ŠALINIMAS**
   1. Užsakovo nustatytiems Paslaugų rezultato trūkumams šalinti nustatomas 24 val. terminas.
3. **KARTU SU TEIKIAMOMIS PASLAUGOMIS PATEIKIAMI DOKUMENTAI**
   1. Suteiktų paslaugų perdavimo-priėmimo aktas.
4. **UŽSAKOVO SUTARTINIAI ĮSIPAREIGOJIMAI** 
   1. Užsakovas Vykdytojui privalo užtikrinti patekimą į patalpas, pateikti patalpų planus su nurodytomis patalpomis, kuriuose turės būti vykdomi patalpų dezinfekavimo darbai. Konsultuoti dėl gaisrinės signalizacijos atjungimo (jei to reikia).
   2. Užsakovas Vykdytojui privalo atrakinti transporto priemones, kurių salonas turi būti dezinfekuojamas.
   3. Užakovas skiria atsakingą asmenį (atskirai kiekviename objekte, jei jų yra keli), kuris būtų atsakingas už tinkamą pasiruošimą Paslaugoms suteikti.
5. **PRIEDAI:**
   1. Priedas Nr.1 Adresai